text: Само преди няколко месеца по време на предизборната кампания Бареков агитираше активно в предприятията, контролирани от Христо Ковачки.
  Да се губи време в опит да се проумее безцензурната логика, е занимание безсмислено. Метаморфозата на Бареков се случи с такава скорост, че когато Новият политик се осъзна класово като конструктивно либеро, още не беше прибрал 4х3-метровите си магистрални визитки, от които на лазурен фон громеше ГЕРБ и ДПС.
  Председателят на "България без цензура" Николай Бареков обяви, че оттегля "безусловната си подкрепа" за парламентарната група на Българския демократичен център - коалиционния формат на ББЦ и Лидер.
  Причината за решението на Новия политик се оказа гласуването на депутатите от "Лидер" в подкрепа на пенсионните промени на Владислав Горанов в петък, което той определи като "конфискацията на пенсиите на хората", както и заради подкрепата за Закона за МВР, с който според Бареков "върнаха МВР в ръцете на Цветанов"
  Решението за подкрепа на Закона за МВР е била предварително обсъдена на заседание на парламентарна група на БДЦ и е била подкрепена с мнозинство от 8 срещу 6 гласа. Сред гласовете за проекта на ГЕРБ са били всички депутати от "Лидер", Румен Йончев от ЗНС и Росен Петров, който в същото време напусна партийните структури на Бареков.
  "Не оттеглям подкрепата си от всички депутати от ББЦ, които се представиха достойно тази седмица. Благодаря на тези момчета. Те трябва сами да вземат решение дали да останат заедно с другите в една група", заяви евродепутатът, който обясни, че депутатите му "не са стока и не ги предлага на никого".
  Ако представителите на ББЦ напуснат парламентарната група, тя ще престане да съществува заради изпадане под позволения минимум.
  Бареков потвърди, че Ковачки контролира частен пенсионен фонд и благодари неколкократно на съпредседателя на РБ Радан Кънев, който обяви, че гласовете в подкрепа на пенсионната реформа на Владислав Горанов са дошли именно от "Лидер" на Христо Ковачки.
  В същото време, лансира коренно противоположна версия за мотивите им - не че помагат на Ковачки да прехвърли на държавата задълженията, които не може да покрие, а че уж ударили по интереса на енергийния бос.
  Според Бареков депутатите от БДЦ гласували под натиск, за да "не бъде срамно гласуването на ГЕРБ и ДПС", но така и не посочи кой е източникът на натиска.
  Бареков не обясни и дали има намерение да развали коалицията с "Лидер" и Земеделския народен съюз, с чието създаване преди изборите парадираше като "голям центристки блок".
  Мога само да ръкопляскам на Бареков за това решение. Така ще е ясно кой за какво се бори и кой е останал верен на програмата си.	
  Шак чупеше кошове и спря тока с "чадър", но за цялата си кариера отбеляза ЕДНА тройка Коментари (19)